Fremmedord er en anden sag. Fremmedord er oftest noget der bliver inkorporeret i sproget, når der ikke er en dansk udgave af samme ord.  Og nej, bare at tage en vending fra et andet sprog og ukritisk oversætte og bruge den er ikke almindelig sprogudvikling. Det er ligesom primært amerikanere der prøver at argumentere for, at det e helt okay at skrive "should of" i stedet for "should have". Det er det ikke, det er vitterligt bare pladder der ikke betyder noget, og bare fordi man tror det lyder smart er det ikke ensbetydende med, at det sprogligt og grammatisk giver mening. Hvis du på dansk siger "kigge ind i" betyder det i bogstaveligt forstand at du kigger ind i et eller andet, det værende et vindue, naboens postkasse osv. Hvis ikke det er fordi du kigger ind i en kasse for at se hvad der er i den, så hedder det noget andet.   Og det er heraf maltrakteringen kommer. Når man har op til flere vendinger og ord man kan bruge som alle er korrekte på dansk, hvorfor skal man så bruge et allerede halv-dårligt amerikansk udtryk på dansk? Ville det så også være okay at man begyndte at oversætte direkte fra amerikanere når de skriver "should of". "Jeg skulle af taget maden af ovnen". Nej tak siger jeg bare.